CELEX: 62021CN0298
Language: hu
Date: 2021-05-10 00:00:00
Title: C-298/21. sz. ügy: A Curtea de Apel Brașov (Románia) által 2021. május 10-én benyújtott előzetes döntéshozatal iránti kérelem – S. C. Techno-Gaz K. F. T. PAKS kontra U. A. T. Comuna Dalnic

2021.8.16.   
            
            
               HU
            
            
               Az Európai Unió Hivatalos Lapja
            
            
               C 329/8
            
         
      A Curtea de Apel Brașov (Románia) által 2021. május 10-én benyújtott előzetes döntéshozatal iránti kérelem – S. C. Techno-Gaz K. F. T. PAKS kontra U. A. T. Comuna Dalnic
      (C-298/21. sz. ügy)
      (2021/C 329/11)
      Az eljárás nyelve: román
      
         A kérdést előterjesztő bíróság
      
      Curtea de Apel Brașov
      
         Az alapeljárás felei
      
      
         Felperes és ellenérdekű fél: S. C. Techno-Gaz K. F. T. PAKS
      
         Alperes és fellebbező: U. A. T. Comuna Dalnic
      
         Az előzetes döntéshozatalra előterjesztett kérdés
      
      Ellentétes-e a szolgáltatásnyújtás szabadságának az Európai Unió működéséről szóló szerződés 56. cikkében meghatározott elvével, a 2004. március 31-i 2004/18 európai parlamenti és tanácsi irányelv (1) 25. cikkével, valamint a gazdasági szereplők közötti szabad és tisztességes verseny és az arányosság uniós jogelveivel a 925/2006. sz. [Hotărârea Guvernului – kormányrendelet] 96. cikkének (1) bekezdésében szereplő román szabályozáshoz hasonló, közbeszerzési szerződésekre vonatkozó olyan nemzeti szabályozás, amely úgy rendelkezik, hogy amennyiben a közbeszerzési szerződés bizonyos részeit egy vagy több alvállalkozónak kell teljesítenie, a bemutatott szerződéseknek meg kell felelniük az ajánlatnak, és azok mellékletként a közbeszerzési szerződés szerves részét képezik, és amelyet úgy értelmeznek, hogy az alvállalkozásba adott szolgáltatások értékének/árának meg kell felelnie a szóban forgó szolgáltatások vonatkozásában a fő szerződésben kikötött értéknek/árnak?
      
         (1)  Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelv (HL 2004. L 134., 114. o.; magyar nyelvű különkiadás 6. fejezet, 7. kötet, 132. o.).